CELEX: 62019CN0762
Language: sl
Date: 2019-10-17 00:00:00
Title: Zadeva C-762/19: Predlog za sprejetje predhodne odločbe, ki ga je vložilo Rīgas apgabaltiesas Civillietu tiesu kolēģija (Latvija) 17. oktobra 2019 – SIA „CV-Online Latvia“/SIA „Melons“

16.12.2019   
            
            
               SL
            
            
               Uradni list Evropske unije
            
            
               C 423/30
            
         
      Predlog za sprejetje predhodne odločbe, ki ga je vložilo Rīgas apgabaltiesas Civillietu tiesu kolēģija (Latvija) 17. oktobra 2019 – SIA „CV-Online Latvia“/SIA „Melons“
      (Zadeva C-762/19)
      (2019/C 423/37)
      Jezik postopka: latvijščina
      
         Predložitveno sodišče
      
      Rīgas apgabaltiesas Civillietu tiesu kolēģija
      
         Stranki v postopku v glavni stvari
      
      
         Tožeča stranka na prvi stopnji in nasprotna stranka v postopku s pritožbo: SIA „CV-Online Latvia“
      
         Tožena stranka na prvi stopnji in pritožnica: SIA „Melons“
      
         Vprašanji za predhodno odločanje
      
      
                  1.
               
               
                  Ali je treba dejavnost tožene stranke, ki je v tem, da končnega uporabnika prek povezave preusmeri na spletno mesto tožeče stranke, kjer lahko vpogleda v bazo podatkov objavljenih prostih delovnih mest, razlagati tako, da spada pod opredelitev „ponovne uporabe“ iz člena 7(2)(b) Direktive o pravnem varstvu baz podatkov z dne 11. marca 1996 (1), in sicer pod ponovno uporabo baze podatkov z drugo obliko prenosa?
               
            
                  2.
               
               
                  Ali je treba informacijo, ki jo vsebujejo metaoznake in ki se prikaže v iskalniku tožene stranke, razlagati tako, da spada pod opredelitev „jemanje izvlečkov“ iz člena 7(2)(a) Direktive o pravnem varstvu baz podatkov z dne 11. marca 1996, in sicer pod stalni ali začasni prenos celotne vsebine baze podatkov ali njenega bistvenega dela na drug nosilec na kateri koli način in v kateri koli obliki?
               
            
         (1)  Direktiva 96/9/ES Evropskega parlamenta in Sveta z dne 11. marca 1996 o pravnem varstvu baz podatkov (UL 1996, L 77, str. 20).